Na temelju članka 35. podstavka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36,09, 150/11, 144/12, 19/13, 137/15, 123/17, 98/19 i 144/20) i članka 32. Statuta Grada Trilja („Službeni glasnik“ broj:), Gradsko vijeće Grada Trilja na sjednici održanoj \_\_\_\_\_\_\_\_ 2023., donijelo je

**ODLUKU**

**o naknadi za novorođenče i pomoći za vrijeme korištenja roditeljskog dopusta**

**OPĆE ODREDBE**

Članak 1.

Ovom se Odlukom uređuju uvjeti, način ostvarivanja, korištenje prava na naknadu za novorođeno dijete, visina naknade koju, u okviru Programa javnih potreba u društvenim djelatnostima za Grad Trilj osigurava Grad Trilj, Grad Trilj, novčana pomoć za vrijeme korištenja roditeljskog dopusta od navršenih šest mjeseci do treće godine života, za treće i svako sljedeće dijete rođeno u 2023. godini. te ostale pomoći obiteljima sa područja Grada Trilja.

Naknadom za novorođeno dijete u smislu ove Odluke podrazumijeva se jednokratna naknada.

Jednokratna naknada je pravo roditelja, odnosno roditelja staratelja djeteta na jednokratni novčani iznos za novorođeno dijete.

**PRAVO NA OSTVARIVANJE I VISINA NAKNDE**

Članak 2.

Pravo na jednokratnu naknadu za novorođeno dijete mogu ostvariti roditelji, odnosno roditelj staratelj djeteta, roditelji koji nisu sklopili brak kao i samohrani roditelji, roditelji kojima je dijete preminulo nedugo nakon poroda, a prije podnošenje zahtjeva za naknadu, posvojitelji djeteta uz uvjete:

* da su oba roditelja državljani Republike Hrvatske s prebivalištem i/ili boravištem u Gradu Trilj, a jedan od roditelja treba imati neprekidno prebivalište u Gradu Trilj najmanje dvije godine prije djetetova rođenja
* da je samohrani roditelj državljanin Republike Hrvatske s prebivalištem i/ili boravištem u Gradu Trilju od najmanje dvije godine prije djetetova rođenja
* da dijete ima prijavljeno prebivalište na području Grada Trilja.

Članak 3.

Pravo na jednokratnu naknadu za novorođeno dijete može se ostvariti za rođeno, mrtvorođeno, dijete umrlo po porodu, posvojeno ili udomljeno. Zahtjev za jednokratnu naknadu za novorođeno dijete podnosi se unutar šest mjeseci od dana rođenja djeteta, a za posvojenu ili udomljenu djecu Zahtjev se podnosi unutar roka od šest mjeseci od donošenja rešenja o posvojenju ili usvajanju.

Članak 4.

Visina naknade za novorođeno dijete kao i određivanje rednog broja djeteta ovisi o broju djece roditelja podnositelja zahtjeva koja s njima žive u zajedničkom kućanstvu (zajedničke, usvojene, udomljene ili pod skrbništvom).

Članak 5.

Visina jednokratne naknade iznosi:

* za prvo dijete podnositelja zahtjeva u iznosu od 663,78 eura
* za drugo dijete podnositelja zahtjeva u iznosu od 1327,56 eura
* za treće i svako slijedeće dijete podnositelja zahtjeva u iznosu od 2655,13

eura

Naknade iz ovog članka isplatiti će se u roku od 30 dana od dana odlučivanja o zahtjevu odnosno od dana donošenja rješenja o pravu na naknadu za novorođenče.

**NADLEŽNOST I POSTUPAK**

Članak 6.

Zahtjev za ostvarivanje prava na jednokratnu naknadu za novorođeno dijete podnosi se Gradu Trilj, Upravnom odjelu općih poslova, lokalne samouprave i društvenih djelatnosti, a u roku od devet mjeseci od dana rođenja djeteta, a za posvojeno ili udomljeno dijete, Zahtjev se podnosi u roku od šest mjeseci od dana donošenja Rješenja o posvojenju ili udomljavanju neovisno o starosti djeteta.

Uz Zahtjev se prilažu slijedeći dokumenti:

1. izvod iz Matične knjige rođenih ili rodni list novorođenog djeteta (original ili kopija)
2. uvjerenje o prebivalištu ili boravištu oba roditelja i novorođenog djeteta,
3. dokaz o državljanstvu oba roditelja i novorođenog djeteta
4. presliku kartice tekućeg ili žiro računa podnositelja zahtjeva
5. ukoliko roditelj ima prijavljeno boravište u Gradu Trilju, potvrda Grada ili Općine u kojoj je prijavljeno prebivalište da nije ostvario pomoć na novorođeno dijete u tom gradu ili općini
6. ukoliko se zahtjev podnosi za posvojeno dijete potrebno je dostaviti Rješenje kojim se dokazuje posvojenje
7. ukoliko se zahtjev podnosi za udomljeno dijete, potrebno je dostaviti Rješenje Centra za socijalnu skrb u kojemu je navedeno kako se radi o dugotrajnom smještaju u udomiteljsku obitelj.

Kao dodatni dokazi prilažu se:

1. preslike osobnih iskaznica oba roditelja,
2. dokaz o skrbništvu kod statusa samohranog roditelja.

O pravu na naknadu za novorođeno dijete i o njezinom iznosu na temelju dokaza odlučuje Upravni odjel općih poslova, lokalne samouprave i društvenih djelatnosti donošenjem rješenja u roku od 30 dana od dana podnošenja zahtjeva.

Članak 7.

Grad Trilj dodjeljuje novčanu pomoć za vrijeme korištenja roditeljskog dopusta od navršene godine dana do treće godine života, za treće i svako sljedeće dijete rođeno u 2023. godini.

Provedbu i uvjete iz članka 7. stavka 1. ove Odluke donosi Gradonačelnik

Članak 8.

Pravo na novčanu pomoć za vrijeme korištenja roditeljskog dopusta od navršene godine dana do treće godine života, za treće i svako sljedeće dijete imaju pravo i nezaposlene majke.

Provedbu i uvjete iz članka 8. stavka 1. ove Odluke donosi Gradonačelnik

**ZAVRŠNE ODREDBE**

Članak 9.

Protiv pojedinačnih akata u postupcima priznavanja prava na jednokratnu novčanu naknadu žalba se može izjaviti nadležnom Upravnom odjelu Splitsko dalmatinske županije.

Članak 10.

Ova odluka stupa na snagu osmog dana od objave u »Službenom glasniku Grada Trilja «.

PREDSJEDNIK

GRADSKOG VIJEĆA